Ислам дино нисво массо хаза г1иллакха т1е, кьаьсттина дино ч1ог1а тергала до бусулба шина вешин юкъаметтиг таяр. Къамел дарехь хаза дош алар ду, бала беъча хаза сатохар ду, дов даьлча къинт1ера валар ду. Элчано аьлла (Делера салам а маршалла а хуьлда цунна): «Бусулба стеган хьакъ ду бусулба стаганна т1ехь ялх х1ума. Хаьттира: Х1у ду уьш, х1ай Делан Элча? Цо элира: Хьайна иза дуьхьал кхетча цуьнга салам ло, цо ша волче хьо кхайкхича жоп ло, иза хьайх дагаваьлчи цуьнна хьехар де, цо хьоршам тоьхчи, Далла хастам бича до1а де, иза цомгуш хилча цуьнга хьажа г1о, иза велча цунна т1аьхьа вала» (Бухари, 1240).